להק המודיעין

להק המודיעין (בראשי תיבות: למד"ן) הוא יחידה ראשית במטה חיל האוויר הישראלי. הלהק מגבש ויוצר את תמונת המודיעין למשימות חיל האוויר, ומשתתף ביצירת תמונת המודיעין הכוללת, כחלק מקהילת המודיעין. ראש הלהק הוא קצין בדרגת תת-אלוף, והוא מכונה רלמד"ן. עד ל־2024 ראש הלהק היה איש צוות אוויר, ומאז הוא קצין מודיעין. בשנת 2023 הוחלף סמל הלהק, שעוצב על ידי המעצב הישראלי בן דרור.

במהלך מלחמת העצמאות פעל מודיעין האוויר כאגף עצמאי במטה החיל, בסוף 1949 הוכפף כמחלקה לאגף אוויר וב־1952 כענף במחלקת אוויר (אוויר 4).

הלהק הוקם בראשית שנות ה־70 במסגרת ארגון מחדש שהנהיג מפקד חיל האוויר, האלוף בני פלד, כגלגול של מחלקת המודיעין (מחמ"ן אוויר), שבראשה עמד קצין בדרגת אלוף-משנה.

הלהק כולל מספר יחידות לאיסוף ומחקר מודיעין אודות נושאים שונים הקשורים ללוחמה אווירית בזירת המזרח התיכון ועל־פי צי"ח שהוגדר. מחלקות הלהק הן:
 מחלקת מחקר: עוסקת במידע על איומים ואמצעים: כלי טיס, טילי אוויר-אוויר, טילי אוויר-קרקע, מערכות נ"מ וטילי קרקע-אוויר (טק"א), טילי קרקע-קרקע (טק"ק), שדות תעופה, מערכות ל"א ועוד.
 מחלקת מודיעין למשימות (מל"ם): אוספת מידע למשימות חיל האוויר - יעדים לתקיפה, מידע למבצעים מיוחדים ומידע לסיוע לכוחות הקרקע.
 מחלקת הפעלה: עוסקת בהוצאה לפועל של משימות איסוף מודיעין.
אחת מיחידות הלהק היא יחידת שט"ל האחראית למודיעין החזותי (ויזינט) בחיל האוויר.

ראשי להק המודיעין

 דרגה  שם  תקופת כהונה  הערהראש אגף מודיעין  שרגא ינאי  1948   נתן (״נט״) כהן  1948  משה הורביץ  1949ראש ענף מודיעין  גדעון אלרום1949 – 1950   יוסף (ג'ו) רענן   בנימין אימבר (אימברג)    ישראל (סאני) שנן (טסל)  1954 – 1956  סא"ל  זאב (זאביק) לירון  1958 – 1965 מחמ"ן אוויר (מפקד מחלקת מודיעין)אל"ם  ישעיהו (שייקה) ברקת 1965 – 1970  המחמ"ן בתקופת מלחמת ששת הימים ומלחמת ההתשה אל"ם  שמואל שפר (שטופר)  1970 – 1973 המחמ"ן בשלהי מלחמת ההתשה אל"ם  רפי הר-לב  1973 – 1975 רמ"ח מודיעין בתקופת מלחמת יום הכיפורים אל"ם  עמוס לפידות  1975 – 1977  לימים מפקד חיל האוויר הישראלירלמד"ן (ראש להק המודיעין) תא"ל  עודד ארז  1977 – 1981 תא"ל  ראובן איל  1981 – 1984  ראש הלהק בתקופת מבצע אופרה תא"ל  רן גורן  1984 – 1985  לימים ראש אכ"א תא"ל  אמיר נחומי  1985 – 1986  תא"ל  גיורא גורן  1986 – 1988  תא"ל  ישראל בהרב  1988 – 1990  תא"ל  יואל פלדשו  1990 – 1992  ראש הלהק בתקופת מלחמת המפרץתא"ל אבנר נווה  1992 – 1994  תא"ל  גדעון אילת  1994 – 1996  תא"ל  יוסף גונן (ג'ינו)  1996 – 1998  תא"ל  עמוס ידלין  1998 – 2000  לימים ראש אגף המודיעין וראש המכון למחקרי ביטחון לאומי תא"ל  עידו נחושתן  2000 – 2002  לימים מפקד חיל האוויר הישראלי תא"ל  אילן ברעם  2002 – 2004  תא"ל  רם שמואלי  2004 – 2007  ראש הלהק בתקופת מלחמת לבנון השנייה תא"ל  אבישי לוי  2007 – 2010 תא"ל  יעקב שהרבני  2010 – 2012 תא"ל  ניצן בן-סירה  2012 – 2015 תא"ל  אורי אורון  2015 – 2018 תא"ל  אמיר גת  2018 – 2021 תא"ל  ת'  2021 – 2024  ראש הלהק בתקופת מלחמת חרבות ברזלתא"ל  מ'  2024 – מכהן  ראש הלהק בתקופת מלחמת חרבות ברזל

ראו גם 
המודיעין האווירי הרוסי
לקריאה נוספת


קישורים חיצוניים
 מלאכת מחשבת - 60 שנות מודיעין ישראלי, בעריכת עמוס גלבוע ואפרים לפיד, המרכז למורשת המודיעין והוצאת ידיעות אחרונות, 2008, איתי ברון, "אוויר פסגות - המודיעין האווירי בצה"ל", עמ' 196–203





הערות שוליים

מודיעין, להק
קטגוריה:מערך המודיעין בצה"ל
קטגוריה:להקי חיל האוויר הישראלי